Jens E. Ekornes

Jens Ellingsen Ekornes (1908–1976) var en norsk gründer og forretningsmann. Han grunnla i 1934 J.E. Ekornes Fjærfabrikk, som i dag er Ekornes.

Han reiste til USA i 1946 og arbeidet ved en madrassfabrikk for å lære mer om faget. Han hadde også tidligere vært i USA. Tilbake i Sykkylven samme år hadde han med seg nye maskiner. Året etter ble produksjonen av møbleldeler satt i gang. Ekornes var eneeier av selskapet fram til 1960, da aksjeselskapet J.E.Ekornes Fabrikker AS ble etablert og brødrene hans, Leif og Martin, ble medeiere. 

Ikke langt unna Ekornes fabrikker, ved rundkjøringen ved Sykkylvsbrua, ble det 17. mai 2001 åpnet en plass som fikk navnet Jens E. Ekornes plass. Plassen var en gave fra Ekornes-konsernet til Sykkylven kommune. 

Han har også fått en vei i Fetsund oppkalt etter seg, kalt J E Ekornesvei. Ekornes avdeling Fetsund er nummer 22 langs veien. 

Da han døde i 1976 ble hans bror, Martin Ekornes, ny adm.dir.

Ekornes var onkel til Jens Petter Ekornes.

 Referanser 

 Eksterne lenker 
 Jens Ellingsen Ekornes i Norsk biografisk leksikon
 Jens E. Ekornes plass på Google Maps

Kategori:Norske konsernsjefer
Kategori:Norske industrigründere